OpenLLM-France/wikimedia huggingface dataset:
# Hyles chamyla

Hyles chamyla és una espècie de lepidòpter ditrisi de la família dels esfíngids (Sphingidae). Es troba al sud de Turkmenistan, sud de l'Uzbekistan i sud de Tajikistan i pot arribar fins al Tian Shan, seguint les valls fluvials. La seva distribució no és del tot clara degut a la confusió que causa amb Hyles euphorbiae i Hyles hippophaes.
Envergadura alar d'entre 52 i 75 mm. L'eruga pot arribar als 80 mm i s'alimenta de Apocynum scabrum i Apocynum venetum.

## Referències

* ↑ «Hyles hippophaes chamyla Denso., 1913». catalogueoflife.org. Arxivat de l'original el 2022-03-26. [Consulta: 26 març 2022].
* ↑ Patzold, Franziska; Marabuto, Eduardo; Daneck, Hana; O’Neill, Mark A.; Kitching, Ian J. «The Phylogenetics and Biogeography of the Central Asian Hawkmoths, Hyles hippophaes and H. chamyla: Can Mitogenomics and Machine Learning Bring Clarity?» (en anglès). Diversity, 13, 5, 01-05-2021, pàg. 213. DOI: 10.3390/d13050213. ISSN: 1424-2818.
* ↑ Mariposas de la Península Ibérica: Gómez Bustillo, M. R. y Fernández-Rubio, F. Heteróceros, pt. 1 (en castellà), 1974, p. 98. ISBN 978-84-500-6204-5.
* ↑ «Sphingidae of the Eastern Palaearctic - Hyles chamyla». tpittaway.tripod.com. [Consulta: 26 març 2022].

## Enllaços externs

* Sphingidae of the Western Palaearctic (anglès)
# Hyles centralasiae

Hyles centralasiae és una espècie de lepidòpter ditrisi de la família dels esfíngids (Sphingidae). Es distribueix des del nord-est de l'Iran, sud de Turkmenistan, est de l'Uzbekistan, sud del Kazakhstan, Tajikistan i Kirguizstan fins al nord i l'est de l'Afganistan i el nord de Xinjiang, Xina, sempre en hàbitats muntanyosos, entre els 1.000 i 2.500 m d'altitud.
L'imago té una envergadura entre els 65 i els 70 mm i sembla un exemplar pàl·lid de Hyles euphorbiae. L'eruga pot arribar als 80 mm i s'alimenta principalment de Eremurus, especialment de Eremurus anigapterus, Eremurus ambigens, Eremurus olgae i, a l'Afganistan, de Eremurus stenophyllus; també pot observar-se sobre Asphodelus i Asphodeline.

## Referències

* ↑ «Hyles centralasiae». mindat.org. [Consulta: 26 març 2022].
* ↑ «Hyles centralasiae Staudinger, 1887». catalogueoflife.org. [Consulta: 26 març 2022].
* ↑ «Sphingidae of the Eastern Palaearctic - Hyles centralasiae». tpittaway.tripod.com. [Consulta: 26 març 2022].
* ↑ Hundsdoerfer, Anna K.; Rubinoff, Daniel; Attié, Marc; Wink, Michael; Kitching, Ian J. «A revised molecular phylogeny of the globally distributed hawkmoth genus Hyles (Lepidoptera: Sphingidae), based on mitochondrial and nuclear DNA sequences» (en anglès). Molecular Phylogenetics and Evolution, 52, 3, 01-09-2009, pàg. 852–865. DOI: 10.1016/j.ympev.2009.05.023. ISSN: 1055-7903.

## Enllaços externs

* Sphingidae of the Western Palaearctic (anglès)
# Huberia brounii

Huberia brounii és una espècie de formiga de la subfamília dels mirmicins (Myrmicinae). És endèmica de Nova Zelanda. Es troba normalment per sota de la fullaraca dels boscos.
És una espècie poc coneguda. Els ulls són una mica grans i convexos. L'allargada de les formigues treballadores es troba entre els 3,2 i 3,5 mm. L'antena té 11 segments, comptat l'últim que està dividit en quatre. Les reines no tenen ales i semblen treballadores. La coloració és uniforme entre un color de rovell i marró fosc.
Les colònies són petites i escasses.

## Referències

* Antweb Arxivat 2007-09-28 a Wayback Machine.
# Hontecillas

Hontecillas és un municipi de la província de Conca, a la comunitat autònoma de Castella-La Manxa. Està situat entre els municipis de Buenache de Alarcón i Valverde de Júcar, a la comarca de La Manchuela.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Toluca (desambiguació)

«Toluca» té aquests significats:
* Toluca, ciutat capital de l'estat de Mèxic
* Toluca (municipi), municipi de l'estat de Mèxic i capital de l'estat
* Deportivo Toluca Fútbol Club, club de futbol mexicà de la ciutat de Toluca
# Brunettia soror

Brunettia soror és una espècie d'insecte dípter pertanyent a la família dels psicòdids que es troba a la Melanèsia: Nova Caledònia.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 13 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ D. A. Duckhouse, 1991. A Revision of Australopapuan and New Caledonian Brunettia (Diptera, Psychodidae). Invertebr. Taxon., 4, 973-1030. «PDF».
* ↑ Global Species Arxivat 2016-03-03 a Wayback Machine. (anglès)
# Campionat de Catalunya d'escacs de 2012

El Campionat de Catalunya d'escacs de 2012 fou un torneig d'escacs que es va disputar del 12 i el 19 de maig de 2012 a les instal·lacions de la Federació Catalana d'Escacs, per decidir el campió absolut de Catalunya de 2012. El torneig fou jugat pel sistema d'eliminatòries amb 16 jugadors. El campió fou el peruà recentment nacionalitzat espanyol Miguel Muñoz Pantoja.

## Participants

Relació dels 16 participants en el Campionat de Catalunya de 2012:
    Núm.TítolJugadorEloClub 1GMMarc Narciso Dublan2541CE. Barberà 2GMDaniel Alsina i Leal2540Barcelona UGA 3MIÀlvar Alonso Rosell2531SCC Sabadell 4GMJosep Manuel López Martínez2506SCC Sabadell 5MIJoan Fluvià Poyatos2490Barcelona UGA 6MIMiguel Muñoz Pantoja2484CE. Terrassa 7MIHipòlit Asís Gargatagli2473Barcelona UGA 8MIOrelvis Pérez Mitjans2471UE. Montcada 9MIJordi Fluvià Poyatos2467Barcelona UGA 10MFMarc Sánchez Ibern2359Foment Martinenc 11MFErik Martínez Ramírez2366UE. Montcada 12MCDavid Monell Camarasa2337CE. Andorra 13MCJosep Farran Martos2238CE. Tarragona 14MCJoaquim Lacasta Palacio2235CE. Martorell 15MCJaume Mundet Riera2173CE. Gerunda 16Elisabet Ruiz Font2162CE. Vilafranca

## Resultats

Els resultats del campionat foren:
| Vuitens de final | Vuitens de final | Vuitens de final | Quarts de final | Quarts de final | Quarts de final | Semifinal | Semifinal | Semifinal | Final | Final | Final |
| 1 | Marc Narciso | 2 |
| 16 | Elisabet Ruiz | 0 |
| 16 | Elisabet Ruiz | 0 | 1 | Marc Narciso | 4 |
| | | | 8 | Orelvis Pérez | 2 |
| 8 | Orelvis Pérez | 3 | 8 | Orelvis Pérez | 2 |
| 9 | Jordi Fluvià | 1 | | | |
| 9 | Jordi Fluvià | 1 | | | | 1 | Marc Narciso | 3 |
| | | | | | | 5 | Joan Fluvià | 1 |
| 5 | Joan Fluvià | 2 | | | | 5 | Joan Fluvià | 1 |
| 12 | David Monell | 0 | | | | | | |
| 12 | David Monell | 0 | 5 | Joan Fluvià | 3½ | | | |
| | | | 4 | López Martínez | 2½ | | | |
| 4 | López Martínez | 2 | 4 | López Martínez | 2½ | | | |
| 13 | Josep Farran | 0 | | | | | | |
| 13 | Josep Farran | 0 | | | | | | | 1 | Marc Narciso | 1½ |
| | | | | | | | | | 6 | Miguel Muñoz | 2½ |
| 3 | Àlvar Alonso | 1½ | | | | | | | 6 | Miguel Muñoz | 2½ |
| 14 | Joaquim Lacasta | ½ | | | | | | |
| 14 | Joaquim Lacasta | ½ | 3 | Àlvar Alonso | ½ | | | |
| | | | 6 | Miguel Muñoz | 1½ | | | |
| 6 | Miguel Muñoz | 3½ | 6 | Miguel Muñoz | 1½ | | | |
| 11 | Erik Martínez | 2½ | | | | | | |
| 11 | Erik Martínez | 2½ | | | | 6 | Miguel Muñoz | 1½ | Tercer lloc | Tercer lloc | Tercer lloc | Tercer lloc |
| | | | | | | 7 | Hipòlit Asís | ½ |
| 7 | Hipòlit Asís | 3 | | | | | | | 5 | Joan Fluvià | ½ |
| 10 | Marc Sánchez | 1 | | | | | | | 7 | Hipòlit Asís | 1½ |
| 10 | Marc Sánchez | 1 | 7 | Hipòlit Asís | 1½ | | | | 7 | Hipòlit Asís | 1½ |
| | | | 2 | Daniel Alsina Leal | ½ |
| 2 | Daniel Alsina | 2 | 2 | Daniel Alsina Leal | ½ |
| 15 | Jaume Mundet | 0 |

## Referències

* 1 2 «Butlletí d'Escacs Digital». Federació Catalana d'Escacs, 24, 01-05-2012, pàg. 4-7 [Consulta: 2 febrer 2016].
* ↑ «Campionat de Catalunya Absolut 2012». chess-results.com. [Consulta: 2 febrer 2016].

## Enllaços externs

* Web de la Federació Catalana d'Escacs
# Campel

Campel (en bretó Kempel, en gal·ló Caunpèu) és un municipi francès, situat a la regió de Bretanya, al departament d'Ille i Vilaine. L'any 2006 tenia 489 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 387 | 412 | 419 | 394 | 396 | 403 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Bernard Amice | |
# Caja Cantabria

Caja Cantabria és una caixa d'estalvis càntabra amb seu a Santander. Forma part del nou Grup Liberbank (Cajastur, Caja Cantabria i Caja de Extremadura), fusió realitzada mitjançant el Sistema Institucional de Protecció (SIP). Anteriorment les tres caixes juntament amb la Caixa d'Estalvis del Mediterrani van crear Banco Base, per realitzar un SIP que va acabar sense incloure la CAM per la seva mala situació financera.

## Referències

* ↑ «La CAM, Cajastur, Caja Extremadura y Caja Cantabria se fusionan» (en castellà). Europa Press, 25-05-2010. [Consulta: 17 octubre 2010].

## Vegeu també

* Confederació Espanyola de Caixes d'Estalvis
# CajaCanarias

CajaCanarias (Caja General de Canarias) era una caixa d'estalvis canària amb seu a Santa Cruz de Tenerife. És la primera entitat financera de l'Arxipèlag Canari. CajaCanarias es va fusionar mitjançant un Sistema de Protecció Institucional amb Caja de Burgos, Caja Navarra i Cajasol creant Banca Cívica, el 2012 Banca Cívica va ser absorbida per CaixaBank i actualment aquesta antiga caixa d'estalvis és una fundació de caràcter especial accionista minoritària de l'entitat bancària liderada per «La Caixa».

## Referències

* ↑ «Datos corporativos de CajaCanarias». Arxivat de l'original el 2011-07-20. [Consulta: 19 octubre 2010].
* ↑ «Memoria 2009 de Cajacanarias». Arxivat de l'original el 2010-10-02. [Consulta: 19 octubre 2010].
* ↑ «El grupo Banca Cívica nacerá como sexta caja española en abril de 2010» (en castellà). Diario de Navarra, 19-12-2009. [Consulta: 17 octubre 2010].
* ↑ «Cajasol se une al SIP de Banca Cívica para crear el cuarto grupo de cajas de ahorro» (en castellà). cotizalia, 11-11-2010. Arxivat de l'original el 14 de novembre 2010. [Consulta: 12 novembre 2010].
* ↑ «La fusión de Caixabank y Banca Cívica no convence a los inversores» (en castellà). El Mundo, 27-03-2012. [Consulta: 1r abril 2012].

## Vegeu també

* Confederació Espanyola de Caixes d'Estalvis
# Cali & El Dandee

Cali & El Dandee és un duo colombià de música pop. Està format pels germans Mauricio Rengifo (Cali) i Alejandro Rengifo (Dandee). Mauricio, va néixer el 15 d'octubre de 1988 i Alejandro, el 3 de setembre de 1993. Tots dos originaris de la ciutat de Cali, la qual va ser el seu lloc de residència fins al 2006, per després traslladar-se a la ciutat de Bogotà on en Mauricio comença els seus estudis musicals a la Universidad de los Andes i Alejandro acabava els seus estudis de batxillerat.

## Èxits

Els seus majors èxits els conformen les cançons "Gol", "Volver", "Move Your Body", "Tus Ojos", "Lento", "La Muda" i "Yo te esperaré". En El seu tema més famós "Yo Te Esperaré" va ser número u en iTunes Espanya i el seu vídeo va ser vist per més de 50 milions de persones aYouTube. També va ser el segon vídeo més vist a Youtube Espanya el 2011.

## Reconeixements i premis

El grup ha rebut variar nominacions a Premis Nuestra Tierra. Durant la seva visita a Espanya el 2012, el grup va rebre un certificat d'or per tenir més de 20.000 descàrregues del seu single "Yo Te Esperaré".

## Discografia

Flybot (2011) 3 a.m (2012)

## Referències

* ↑ http://www.musicaurbana.co/2011/06/biografia-de-cali-el-dandee/%5BEnllaç+no+actiu%5D
* ↑ http://www.rcnradio.com/noticias/editor/michel-telo-y-cali-el-dandee-t-126627?utm_source=twitterfeed&utm_medium=twitter/%5BEnllaç+no+actiu%5D
# Calhoun Falls

Calhoun Falls és una població dels Estats Units a l'estat de Carolina del Sud. Segons el cens del 2000 tenia 2.303 habitants.

## Demografia

Segons el cens del 2000, Calhoun Falls tenia 2.303 habitants, 908 habitatges i 640 famílies. La densitat de població era de 282,3 habitants/km².
Dels 908 habitatges en un 33,4% hi vivien nens de menys de 18 anys, en un 40,5% hi vivien parelles casades, en un 24,3% dones solteres, i en un 29,5% no eren unitats familiars. En el 27,1% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,7% tenia menys de 18 anys, un 8,9% entre 18 i 24, un 26,8% entre 25 i 44, un 22,7% de 45 a 60 i un 13,9% 65 anys o més.
L'edat mediana era de 36 anys. Per cada 100 dones de 18 o més anys hi havia 83,1 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Calhoun Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Calhoun Falls». American Fact Finder. Oficina del Cens dels Estats Units, 12-01-2010.
# Cals Americanos

Cals Americanos és una obra del municipi de la Bisbal d'Empordà protegida com a bé cultural d'interès local.

## Descripció

L'edifici consta de planta baixa i un pis, amb coronament de barana de ceràmica calada i coberta de teula a dues vessants. Els dos pisos presenten la mateixa estructura: set arcs de mig punt entre pilars amb columnes adossades, al centre dels quals hi ha una petita mènsula decorativa (les de la planta baixa amb tema vegetal i les del pis amb figura femenina). A la planta baixa totes les obertures són finestres, llevat de dues portes, i al pis són balcons ampitadors amb barana de terrissa, igual que la del coronament.
A la teulada hi ha una torratxa de planta rectangular de maó amb la barana de ceràmica, igual a la de la façana.

## Història

La casa va ser construïda l'any 1872 en estil neoclàssic colonial per l'arquitecte Martí Sureda i Deulovol per a la família Martí. Joan Martí i Oliveras, terrissaire nascut a la Bisbal, va anar a Cuba a fer el servei militar i s'hi va casar amb Caridad Socias, filla de Cuba. En tornar a la Bisbal va establir-se en el seu ofici; el matrimoni va adquirí el 28 d'agost del 1871 uns terrenys anteriorment propietat d'Agustí Boy amb la finalitat d'edificar-hi la residència familiar i una fàbrica de terrissa; l'edifici va ser denominat "Mundo Nuevo" en record dels orígens de la propietària.
Aquesta va ser la primera terrisseria situada als afores de la vila, que després va anar seguida d'altres, en el moment d'expansió d'aquesta indústria. En l'actualitat, els descendents dels primers propietaris es dediquen a la venda de terrissa. L'edifici,a més d'habitatge, és un dels magatzems - botiga de terrissa més importants del barri de l'Aigüeta.

## Referències

* 1 2 3 4 «Cals Americanos». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Can Brugués (Sils)

Can Brugués és una masia de Sils (Selva) inclosa a l'Inventari del Patrimoni Arquitectònic de Catalunya.

## Descripció

Es tracta d'una casa de dues plantes amb vessants a laterals i cornisa catalana. De les obertures només la finestra del pis superior és original, es tracta d'una finestra gòtica d'arc conopial amb tres arquets i decoració en relleu de dues hèlix, i les altres s'han fet recentmemnt i són emmarcades amb rajol. La porta és rectangular i d'arc rebaixat, també de rajol. Adossat a la façana es conserva el pou, a la dreta de la porta principal, amb columna de rajol i travesser de fusta. També es conserva l'antic forn a l'esquerra, cobert amb teula àrab. S'accedeix a la segona planta per una escala al mur lateral esquerra. Al l'altra banda, la teulada s'allarga i cobreix un porxo sostingut per pilars de rajols. Està molt reformada, tan l'exterior com el seu interior.
El parament és arrebossat només a la part de la façana i la resta de la construcció és de pedra vista. El voltant de la casa està pavimentat i a pocs metres hi ha una piscina.
La casa ha quedat integrada dins el nucli urbà i està voltada per una tanca d'obra.

## Referències

* 1 2 3 «Can Brugués». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Can Solà

«Can Solà» té aquests significats:
* Can Solà (Mieres), masia de Mieres a la comarca de la Garrotxa.
* Can Solà (Molló) entitat de població del municipi de Molló, al Ripollès.
* Can Solà (Rubí) nucli de població del municipi de Rubí, al Vallès Occidental.
* Can Solà (Sant Martí de Llémena), masia de Sant Martí de Llémena
* Can Solà del Racó
* Cal Solà de la Vall
* Can Solà (Barcelona), coneguda també com a Casal del Solà
# Can Flixer

Can Flixer és una masia del poble de Bigues, en el terme municipal de Bigues i Riells, a la comarca catalana del Vallès Oriental.
Està situada a llevant del Rieral de Bigues, a l'esquerra del Tenes i a ponent de la urbanització de Can Barri. Queda a tocar i al nord-oest de Can Pruna Vell, a llevant de Can Vilanou i al nord de Can Valls.
És una construcció moderna, dels segles xix i xx.
Està inclosa a l'«Inventari de patrimoni cultural» i en el Catàleg de masies i cases rurals de Bigues i Riells.

## Referències

* ↑ «Inventari Patrimoni Cultural de Bigues i Riells. Memòria tècnica». Arxivat de l'original el 2010-11-16. [Consulta: 21 febrer 2011].
* ↑ Catàleg de masies i cases rurals

## Enllaços externs

* Can Flixer en el seu entorn, a l'Institut Cartogràfic de Catalunya
# Cangandala

Cangandala és un municipi de la província de Malanje. Té una extensió de 6.961 km² i 43.855 habitants. Comprèn les comunes de Cangandala, Caribo, Kulamagia i Mbembo. Limita al nord amb els municipis de Mucari i Malanje, a l'est amb el de Cambundi Catembo, al Sud amb el de Luquembo, i a l'oest amb el de Mussende. Al seu territori hi ha el Parc Nacional de Cangandala, refugi de l'antílop sabre gegant.

## Referències

* ↑ Cangandala al web del cens d'Angola
# Can Fontanals (Sant Pere de Ribes)

Can Fontanals és una obra de Sant Pere de Ribes (Garraf) protegida com a Bé Cultural d'Interès Local.

## Descripció

Masia situada al nord de l'Hospital de Sant Camil, propera a Can Jove. És un edifici aïllat de planta rectangular i tres crugies. Consta de planta baixa, pis i golfes i té la coberta a dues vessants desiguals amb el carener paral·lel a la façana. El frontis es compon segons tres eixos, definits per obertures d'arc pla arrebossat, algunes de les quals es troben emmarcades amb ceràmica vidriada de color verd. A la planta baixa hi ha dos portals d'arc rebaixat arrebossat amb brancals de pedra carejada. El finestral situat a sobre el portal té sortida a un balcó de baranes forjades i base motllurada, al costat del qual hi ha pintat un rellotge de sol rectangular. La façana de garbí presenta un cos adossat de planta baixa i pis i coberta plana habilitada com a terrassa transitable. A la façana de xaloc té tres finestres d'arc pla arrebossat, les superiors emmarcades amb rajola com les del frontis. En un extrem de la façana de garbí hi ha pintat un rellotge de sol quadrangular. La façana posterior té un cos adossat de planta baixa, pis i golfes amb la coberta a una sola vessant. A la planta baixa hi ha un portal d'arc carpanell ceràmic amb brancals de pedra. Els pisos superiors es componen segons quatre eixos d'obertures d'arc pla arrebossat, les del primer pis delimitades amb barana de balustrada ceràmica. Entre aquestes obertures n'hi ha d'altres d'intercalades de menors dimensions. El ràfec està acabat amb una imbricació de rajola i teula ceràmica. L'acabat exterior es manté arrebossat, que allà on es troba malmès deixa veure el parament dels murs de pedra irregular lligada amb argamassa. Al voltant de la casa hi ha diverses dependències agrícoles annexes, totes d'un sol nivell d'alçat, entre les quals destaca el cos de garbí, obert en arc rebaixat, i el que s'adosssa a gregal, d'arc rebaixat ceràmic i coberta plana habilitada com a terrassa transitable. A la masia s'hi conserven alguns dels elements característics, com són els cups - un dels quals es troba en un cos exterior adossat a garbí-, les restes del forn de coure pa i una bassa amb safareig a l'altre costat del camí. Al cadastre de l'any 1716-17 hi figura la Casa Fontanals. Més endavant, tal com consta en el llibre d'Apeo de l'any 1847, la masia de pertanyia al vilanoví Pere Joan Garriga.

## Història

Al cadastre de l'any 1716-17 hi figura la Casa Fontanals. Més endavant, tal com consta en el llibre d'Apeo de l'any 1847, la masia de pertanyia al vilanoví Pere Joan Garriga.

## Referències

* 1 2 3 «Can Fontanals». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
* 1 2 Can Fontanals, mapa de patrimoni cultural de la Diputació de Barcelona
# Cantacuzè (almirall)

Cantacuzè fou un almirall de l'Imperi Romà d'Orient que va dirigir la flota d'Aleix I Comnè. Va assetjar Laodicea del Licos i va obtenir una victòria a Dalmàcia i una a la guerra contra Bohemon I d'Antioquia el 1107.

## Referències

* ↑ Comnena, 1989, p. 498 et seq.

## Bibliografia

* Comnena, A. La Alexíada (en castellà). Editorial Universidad de Sevilla, 1989. ISBN 84-7405-433-8.
# Can Pau Xic

Can Pau Xic és una masia d'Espinelves (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta rectangular (9 x 4 m), coberta a dues vessants i amb el carener paral·lel a la façana, situada a migdia. Consta de planta baixa i un pis. La façana sud està pràcticament enderrocada, només resten en peu la de llevant i la nord. La vessant de coberta d'aquest sector només té un metre d'ample, el mur és cec i el terraplè dona directament al primer pis.
S'observen les parets externes de pedra basta unida amb morter i els enguixats dels interiors.
La casa està envoltada de plantacions d'avets excepte a la part nord, on hi ha una pista que condueix a una altra casa.
Adossat a la façana oest sembla que hi havia hagut un cobert però està completament enrunat.
L'estat de conservació és dolent.

## Història

Masia situada al veïnat de França. No es té cap dada documental que permeti datar l'època de construcció de l'edifici, però a jutjar per les característiques tipològiques i la zona on està ubicada podem suposar que fou construïda entre els segles XVII i XVIII, moment en què s'expandí el municipi i es creà el veïnat de França.

## Referències

* 1 2 3 4 5 6 7 «Can Pau Xic». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 agost 2017].
# Capelleta de la Mare de Déu dels Dolors

La Capelleta de la Mare de Déu dels Dolors és una obra de la Ràpita (Montsià) inclosa a l'Inventari del Patrimoni Arquitectònic de Catalunya.

## Descripció

Tocant l'edifici veí, hi ha una fornícula, amb un arc de mig punt de fusta, pintada tota de verd i a l'altura del primer pis. La imatge és de fusta policromada i representa una verge dels dolors.

## Història

La imatge fou restituïda després de la guerra civil (1936-39).

## Referències

* 1 2 «Capelleta de la Mare de Déu dels Dolors». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].